Trelis/gawiki huggingface dataset:
Shane Long. Is imreoir sacair Éireannach é Shane Patrick Long (rugadh é ar an 22 Eanáir 1987) a imríonn ar son Southampton F.C i bPríomhroinn Shasana. Sula raibh sé ina pheileadóir, d'imir sé iománaíocht d'fhoireann mhionúir Thiobraid Árann. Is tosaí é. Tá aithne ag gach duine in Éirinn ar Shane Long de bharr gur aimsigh sé cúl in aghaidh na Gearmáine sa bhliain 2015.
Gáirmréim.
Rugadh Shane Long i nGort na hUamha, Contae Thiobraid Árann ach bhog sé go Corcaigh sa bhliain 2004 chun imirt ar son Cork City F.C.. D'imir sé dhá chluiche ar son na 'Rebels' sular cheannaigh Reading F.C. é sa bhliain 2005. D'imir sé do Reading ón mbliain 2005 go dtí 2011 nuair a bhog sé go dtí West Brom.
D'imir Long ceithre chluiche ar son foireann na hÉireann faoi-19 ,agus tá ceithre chaipín aige faoi láthair ag imirt ar son na foirne sinsearacha. Scóráil sé a chéad cúl ar son fhoireann náisiúnta Phoblacht na hÉireann i gcoinne na Bolaive sa bhliain 2007.
Róiste. Is iasc fionnuisce é an róiste ("Rutilus rutilus"). Bíonn dath an airgid (le beagán dearg) air. Iasc beag atá ann go hiondúil - ní fhásann sé níos mó ná 40cm ar fhad. Rugtar go minic ar róistí sa gharbhiascaireacht mar bhfuil siad ar fáil go forleathan in uiscí socra agus in uiscí le sruth iontu. Breathnaítear ar róiste ar bith atá os cionn punt meáchain mar eiseamal.
Ruán. Is iasc beag fionnuisce é an ruán ("Scardinius erythrophthalmus") den fhine Cyprinidae. Bíonn sé ar fáil go forleathan san Eoraip agus san Áise. Tá sé forleathan in Éirinn cé nach iasc dúchasach é. Tá dath airgead agus dearg (ar chúl) air. Iasc beag atá ann go hiondúil - ní fhásann sé níos mó ná 40cm ar fhad. Tá sé sách cosúil le iasc fionnuisce eile - an róiste agus measctar suas go minic iad. Tá an dá iasc seo in ann cros-síolrú le chéile le hibrid a chruthú (nach féidir síolrú).
Rugtar go minic ar ruáin sa gharbhiascaireacht mar go bhfuil siad ar fáil go forleathan in uiscí socra agus in uiscí le sruth iontu. Breathnaítear ar ruán ar bith atá os cionn punt meáchain mar eiseamal.
The Sopranos. Sraith theilifíse Mheiriceánach de chuid HBO is ea The Sopranos. 
An príomhcharachtar ná ar bhall den mhaifia i New Jersey, Tony Soprano. Dírítear an clár ar eachtraí a tharlaíonn i dteahlacht coiriúil agus i saol pearsanta Tony. Glacann an t-aisteoir James Gandolfini páirt sa chlár mar Tony Soprano.
Beobhreitheach. Is ionann ainmhí beobhreitheach (cuir i gcomparáid le ubh-bhreitheach) agus ainmhí ina bhfásann an suth taobh istigh de chorp na máthar. Cothaíonn corp na máthar an suth go dtí go mbeireann sí ainmhí beo. Bíonn placaint ag roinnt ainmhithe beobhreitheacha (breathnaítear orthu seo mar ainmhithe níos forbartha). Bíonn soláthar bia seachtrach ag teastáil ó sliocht ainmhí beobhreitheach ón am a rugtar iad. Is iad mamaigh placainteacha na hainmhithe is forbartha ó thaobh a bheith beobhreitheach ach bíonn samplaí d'ainmhithe beobreitheacha le fáil i measc:
Kevin Doyle. Is iarimreoir sacair Éireannach é Kevin Edward Doyle (a rugadh ar an 18 Meán Fómhair 1983 i gContae Loch Garman), a d'imir mar thosaí le Wolverhampton Wanderers sa Premier League i Sasana, agus le foireann idirnáisiúnta Phoblacht na hÉireann.
Gairmréim (Clubanna).
League of Ireland.
Thosaigh Doyle ag imirt le St. Patrick's Athletic in Éirinn i mí Mheán Fómhair 2001. Ar dtús, d'imir sé leis an bhfoireann faoi-18, ach bhuaigh sé áit san fhoireann sinsearach gan mhoill. Sa bhliain 2003, bhog Kevin go dtí Cork City F.C., áit ina d'imir sé ar feadh tamaill i lár na páirce. D'aimsigh sé 25 cúl nuair a athraíodh ar ais ina thosaí é. 
Championship.
Cheannaigh an fhoireann Sasanach Reading F.C. é i gcomhair €117,000 sa bhliain 2005, roimh an tséasúr 2005-06. Tháinig sé isteach sa scuaid ag áit ina raibh imreoirí eile gortaithe, agus mar thoradh fuair sé áit san fhoireann. D'imir sé páirt tábhachtach san fhoireann agus bhuaigh siad an Championship. Phioc sé suas bonn eircom league freisin nuair a bhuaigh Cork City an léig.
Príomhroinn Shasana.
Sa tséasúr 2006-07, bhí Kevin agus Reading ardaithe go dtí an Premier League. Scóráil sé 16 cúl agus ag deireadh an tséasúir bhí sé ainmnithe i gcomhair "PFA Young Player of the Year". Chríochnaigh Reading sa 9ú áit.
Gairmréim idirnáisiúnta.
Tá cluichí imeartha ag Kevin i gcomhair an na foirne faoi-21 agus sinsir. D'imir sé a chéad chluiche le foireann sinsir na hÉireann i gcoinne na Sualainne i mí an Mhárta 2006. I mí Mheán Fómhair na bliana seo, thosaigh sé an cluiche i gcoinne na Gearmáine. D'aimsigh sé a chéad chúl i gcomhair Phoblacht na hÉireann i gcoinne Shan Mairíne agus anois tá sé cinn gnóthaithe aige.
Liús. Is iasc fionnuisce, feoiliteach é an liús nó gailliasc ("Esox lucius"). Bíonn tóir ar an iasc seo sa gharbhiascaireacht mar go dtroideann sé go láidir nuair a bheirtear air.
Gordon Brown. Is polaiteoir é Gordon Brown (a rugadh leis an ainm James Gordon Brown ar an 20 Feabhra 1951 i nGlaschú na hAlban). B'é 52ú Príomh-Aire na Ríochta Aontaithe é, a tháinig i gcomharbacht ar Tony Blair ar an 27 Meitheamh, 2007.
Bitheolaíocht dhaonna. Is éard atá i gceist le bitheolaíocht dhaonna ná staidéar an bitheolaíocht, antraipeolaíocht agus leigheas a dhéileálann le sláinte agus saol daoine.
Iascaireacht. Is caitheamh aimsire agus slí beatha ársa í an iascaireacht. Is téarma é a úsáidtear le haghaidh seilg éisc de shaghas ar bith.
Stair.
Tá fianaise ann go raibh daoine ag iascaireacht chomh fada siar leis an an tréimhse Mhéisiliteach (a thosaigh thart ar 10,000 bliain ó shin).
Tina Turner. Ceoltóir rac ab ea Tina Turner (26 Samhain 1939 - 24 Bealtaine 2023). Bhí aithne ar Tina Turner ar fud na cruinne sa 20ú haois mar cheannródaí an rac-cheoil, agus níos mó ná 200 milliún ceirníní díolta aici (ceirníní singil agus albaim). Thuill sí an leasainm, the Queen of Rock n' Roll. 
Beatha.
Rugadh Turner mar Anna Mae Bullock ar 26 Samhain 1939 , Brownsville, Tennessee. 
Thuill Tina Turner clú agus cáil, in éineacht lena fear céile, Ike Turner sna 1960idí nuair a d'éirigh go maith le hamhráin ar nós, "Nutbush City Limits," "Proud Mary", agus "River Deep Mountain High". 
Imríodh foréigean uirthi sa bhaile ar feadh roinnt mhaith blianta agus d'fhág sí Ike faoi dheireadh sa bhliain 1976. Ansin thaispeáin Tina go raibh sí ábalta slí beatha rathúil a bhaint amach di féin mar cheoltóir aonarach. le hamhráin ar nós, "What’s Love Got to Do with It" agus "Simply The Best".
Bhuaigh sí ocht nGradam Grammy agus tá réalta aici ar an Hollywood Walk of Fame agus ar an St Louis Walk of Fame.
Rinneadh scannán da dírbheathaisnéis, "I, Tina", i 1993, darfb ainm What's Love Got To Do With It. D’inis sé scéal Tina, máthair beirt leanaí a raibh caidreamh suaite aici lena fear céile brúidiúil Ike Turner.
Chas Tina leis an feidhmeannach ceoil Erwin Bach, sa bhliain 1986 agus d'éirigh sé ina páirtí fadtréimhseach. Phós siad ag searmanas sibhialta na hEilvéise in 2013. Bhí cónaí uirthi san Eilvéis ó 1994 i leith agus saoránacht an tír sin bainte amach aici. 
D’fhulaing Tina drochshláinte sna 2010idí agus diagnóisíodh le hailse stéigeach in 2016. Bhí trasphlandú duáin aici in 2017.
Fuair sí bás le hadhairt (strócanna, galar duáin srl) ar 24 Bealtaine 2023, in aois 83 di.
Byz. Is ceoltóir hip hap as an tSualainn é Byz (ainm fíor: "Andreas Jorma Byström"), rugadh i 27 Bealtaine 1984 é.
Séamus Ennis. Píobaire uilleann, amhránaí, portaire béil, craoltóir agus bailitheoir ceoil agus béaloidis ab ea Séamus Ennis ("Séamus Mac Aonghusa", 1919 - 1982), a bhí inniúil ar chanúintí Gaeilge na hÉireann agus ar Ghàidhlig na hAlban. Bhailigh sé neart béaloidis agus ceol traidisiúnta Gaelach. Tá a rian fós le cloisteáil ar cheoltóirí na linne seo. 
Óige.
Sa mbliain 1908, cheannaigh athair Shéamuis, James, mála phíobaí uilleann scartha amach ó theach gill. Ceithre bliana ina dhiaidh sin fuair sé an dara háit san Oireachtas leis na píobaí céanna. Rugadh a mhac Séamus ar an 5ú Meitheamh, 1919 i Jamestown i bhFionn Ghlas, i dtuaisceart Chontae Bhaile Átha Cliath. 
Chuaigh Séamus go gaelscoileanna "Scoil Cholm Cille" agus Coláiste Mhuire agus b'é ansin a fuair sé a chuid Gaeilge. Nuair a bhí sé trí bliana déag d’aois, thosaigh sé ag foghlaim na píobaí oná athair. Ba cheoltóir mór agus cáiliúil é ag a fiche ‘s a haon bliain d’aois. Ba ghnách le Séamus an seit ceannaithe ag a athair dhá chasadh go dtí lá a bháis.
Obair bhailigh.
Nuair a bhí sé trí bliana fichead d’aois, thosaigh sé ag obair le Coimisiún Béaloideasa Éireann. D'oibrigh sé le Coimisiún Béaloideas Éireann idir na blianta 1942 agus 1947. Is éard a bhí i gceist leis an bpost, taisteal chuig ceantair éagsúla ar fud na tíre leis an gceol agus na hamhráin a bhí beo i mbéal na ndaoine a bhreacadh síos. 
Is éard a bhí i gceist leis an bpost, taisteal chuig ceantair éagsúla ar fud na tíre leis an gceol agus na hamhráin a bhí beo i mbéal na ndaoine a bhreacadh síos. Chuir Ennis síos ar na blianta sin ina dhialann taistil (bhí a dhialann curtha in eagar ag Ríonach Uí Ógáin sa leabhar "Mise an Fear Ceoil" (Cló Iar-Chonnachta, 2007). Rinne sé tagairt ann do ghnéithe éagsúla den saol ag an am sin – traidisiún an cheoil, na daoine agus na pobail éagsúla ar thug Ennis cuairt orthu, an saol a bhí acu, agus an teanga. 
Níos déanaí, dúirt Ennis amhráin gur fhoghlaim sé ag an am seo ar a chuid taifeadtaí; i dteannta leo chas sé na tiúineanna gur chuala sé ar a phíobaí. Tá tábhacht thar cuimse leis an obair a rinne sé agus tá a thionchar le brath go fóill sa traidisiún ceoil in Éirinn. Murach an obair bhailiúcháin a rinne Ennis is cinnte go mbeadh cuid mhaith de na hamhráin agus de na foinn atá le cloisteáil go fairsing anois caillte go deo.
Bás.
Bhí Ennis ina chónaí san Aill sna 1980idí. ‘Easter snow’ an t-ainm a bhaist sé ar an bpíosa talún a bhí aige féin agus a dheirfiúr Ursula os comhair na reilige mar a raibh péire carbhán, nó tithe soghluaiste, acu.
Bhí Ennis buailte ag an ailse scornach. Cailleadh é ar an 5 Deireadh Fómhair 1982. Tá sé curtha san Aill.
Mícheál Mac Aodha. Iománaí Éireannach ab ea Mícheál Mac Aodha (12 Iúil, 1912 - 13 Meán Fómhair 1982), nó Mick Mackey mar atá aithne níos fearr air as Béarla. Tá cáil bainte amach aige ina imreoir leis an bhfoireann idirchontae Luimneach idir na blianta 1930 agus 1946, agus ainmnítear é i gcónaí i measc na hiománaithe is fearr riamh. Roghadh é ina leath tosaí san Fhoireann Iománaíochta na Mílaoise chomh maith.
Imreoir.
Scórálaí den scoth ab ea Micheál. Ní raibh sé ach 5'9" (1.75m) ar airde ach b'fhear an-théagartha é agus d'úsáid sé cumhacht a choirp chun bhriseadh tríd an dtaca ina choinne. De bharr stíl péacach a imirt, bhain sé mórcháil amach i measc lucht tacaíochta iomána agus, dá mba rud é go raibh Micheál ag imirt lena chlub nó lena chontae, thiocfadh slua thar na ngnáth go dtí an cluiche.
Óige.
Rugadh é sa bhliain 1912 i mbaile Caisleán Uí gConaig, 10km soir ó chathair Luimnigh ar abhann na Sionainne. B'athair dó Seán Mac Aodha ("John "Tyler" Mackey"), captaen foireann Luimnigh i gcluiche ceannais na hÉireann sa bhliain 1910 agus ar bhuaigh craobh sinsear Luimnigh le Chaisleán Uí gConaig agus Bruach na Sailí sna blianta roimh an Chéad Chogadh Domhanda.
Átháin.
Bhí foireann iontach láidir ag an gclub um an dtaca sin agus bhuadar Craobh Iomána Sinsir Luimnigh gach bliain idir 1933 agus 1939 agus arís idir 1942 agus 1948. Bhuaigh Micheál féin ceithre bhonn déag an chontae.
Luimneach.
D’imir sé ar fhoireann an chontae ar dtús sa bhliain 1930 nuair a bhí sé ach seacht mbliana déag d'aois. Lena chomhghuaillithe as Átháin ar nós a dheartháir Seán, Seán de Paor, Pádraig Ó Scanláin, Tadhg Ó Riain, Pádraig Mac Mathúna agus Micheál Ó hIcí, ba bhall d'fhoireann éachtach Luimnigh blianta na 30aí é. Bhuaigh sé trí bhonn Craobh Iomána na hÉireann, an chéad cheann sa bhliain 1934. Ba captaen é sna blianta 1936 agus 1940. Bhuaigh sé 6 bhonn sa Sraith Náisiúnta Iomána. D’imir sé sa gheansaí glas don uair dheireanach i mbliain 1946.
Mumhan.
Bhí Micheál ar fhoireann na Mumhan a bhuaigh Corn an Iarnróid faoi sé idir 1940 agus 1946. Ceaptar gurbh é sin an fhoireann ba láidre riamh i stair an iomána le laochra an chluiche ar nós Críostóir Ó Rinn, Micheál Ó Braonáin agus Seán Ó Loinsigh (Corcaigh) agus Seán Ó Catháin (Port Láirge) chomh maith lena chomh-imreoirí Luimnigh.
Peil.
Ba pheileadóir cumasach é Micheál chomh maith. D’imir sé ar fhoireann an Chontae i rith blianta na 1930í agus bhuaigh se cúig bhonn Peile Sinsir Luimnigh i ndiaidh a chéile idir 1935 agus 1939. Ghnóthaigh sé bonn sóisearach na Mumhan sa bhliain 1939.
Ar Scor.
Ba thraenálaí Luimnigh é sa bhliain 1955 nuair a bhuaigh an fhoireann an t-aon Craobh Sinsear na Mumhan idir 1940 agus 1973. Glaodh "Cúnna Mhic Aodha" ("Mackey's Greyhounds" as Béarla) ar an bhfoireann sin ar chaill cluiche Leath-Cheannais na hÉireann i gcoinne Loch Garman.
Ba theachta Coisde Chontae Luimnigh CLG é ar Chomhairle na Mumhan le blianta fada. Fuair sé bás in Ard na Croise, Contae an Chláir sa bhliain 1982 in aois trí scór bliain is deich agus, cúig bliana in a dhiaidh sin, ainmníodh Ardán Mhic Aodha i bPáirc na nGael, Luimneach, ina onóir.
Sean Combs. Is ceoltóir rap, léiritheoir agus dearthóir faisean as Nua-Eachrac, Meiriceá é Sean John Combs (nó "Puff Daddy", "P. Diddy"), rugadh é ar an 4 Samhain 1969.
Lá. Is aonad ama é an lá. Leanann sé ar aghaidh 24 uair, nó 1,440 nóiméad, nó 86,440 soicind.
Rio Grande do Sul. Is stát de chuid na Brasaíle é Rio Grande do Sul atá suite i ndeisceart na tíre. Porto Alegre príomhchathair an stáit, agus is é José Ivo Sartori an Gobharnóir. Tá 11,108,322 duine ina gcónaí sa stát (2007).
Roraima. Is stát de chuid na Brasaíle é Roraima atá suite i dtuaisceart na tíre. Is í Boa Vista príomhchathair an stáit. Tá 652,713 daoine ina gcónaí sa stát (2021).
Friedrich II na Prúise. Bhí Feardorcha II nó Friedrich II, (24 Eanáir, 1712 – 17 Lúnasa, 1786) ina rí ar an bPrúis ón mbliain 1740 go 1786.
I dtús báire ní raibh suim aige ach sna healaíona, agus uair amháin rinne sé iarracht éalú óna hathair tiarnasach, an "Rí-Shaighdiúireach" Feardorcha Liam I. Nuair a tháinig sé i gcoróin, d'ionsaigh sé an Ostair agus an tSiléis agus bhí buanna míleata aige. Níos déanaí d'aontaigh sé cuid mhaith dá ríocht de bharr scoilte na Polainne.
Thug sé tacaíocht do na healaíona agus fealsúna. Cara leis ab ea Voltaire. Rinne sé leasú iontach don tír ó thaobh na seirbhíse stáit de agus caoinfhulaingt reiligiúnda ar fud a ríochta. Cuireadh é i Sanssouci, Potsdam. Bhí a nia, Feardorcha Liam II na Prúise mar rí ina dhiaidh.
Santander. Is príomhchathair chomhphobail féinrialaithe Cantabria sa Spáinn é "'Santander". Tá sí súite ar an gcósta thuaidh, suite soir ó Gijón agus siar ó Bilbao. Bhí thart ar 172,000 ina gcónaí ann sa bhliain 2017.
Stair.
Glaodh Portus Victoriae Iuliobrigensium ar an áit i ré Impireachta na Róimhe. Tagann an t-ainm Sandander ó Naomh Emeterio (Santemter, Santenter, Santander). Tógadh ceann an mairtírigh ansin sa 3ú haois de réir an bhéaloidis.
Sa bhliain 1187, cheap Rí Alfonso VIII an ab de San Emeterio mar thiarna ar an mbaile, agus sa bhliain 1248 ghlac Santander páirt sa chath ar son Sevilla agus fuair sí a armas dá bharr.
Ba phort tábhachtach de chuid na Caistíle é Santander níos déanaí sna Meánaoiseanna agus ba chathair thábhachtach í ó thaobh trádála le Meiriceá freisin. Tugadh aithne oifigiúil do Santander mar chathair sa bhliain 1755.
Sa bhliain 1893 phléasc an lastlong "Cabo Machichaco" sa chuan agus maraíodh 500 daoine. 
Sa bhliain 1941 tharla tine mhór sa chathair. Lean an tine ar feadh dhá lá de bharr ghaoth láidir ó dheas. Cé nach básaíodh ach duine amháin (fear dóiteáin) bhí na mílte teaghlach fágtha gan dídean. Chomh maith le sin, scrios an tine ceantar stairiúil na cathrach, agus déanadh a lán dochair don ardeaglais Rómhánúil.
Faoi láthair.
Tagann a lán turasóirí Spáinneacha go Santander chun saoire cois trá gach bliain. Tá ceanncheathrú Banco Santander, an bhanc is mó sa Spáinn, lonnaithe i Santander.
Achtanabaictéir. Is grúpa baictéar gradhearfacha iad na hachtanabaictéir agus cóimheas ard G+C acu. Tá na baictéir is coitianta atá ar fáil san ithir ina measc, agus bíonn ról tábhachtach i ndianscaoileadh ábhair orgánacha, mar cheallalós agus chitin acu.
Paul Muldoon. File Éireannach is ea Paul Muldoon (a rugadh i bPort an Dúnáin i gContae Ard Mhacha, ar 20 Meitheamh 1951). Is mar fhear litríochta ba mhaith leis an bhfile go smaoineofaí air agus bíodh is go bhfuil an cháil ar chuid dá shaothar go bhfuil sí casta, tá bua iontach simplí éifeachtach aige focail, ceol agus mothúcháin a chur le chéile chun scéal a insint, nó amhrán a rá. 
Saol.
Trí Ghaeilge a thosaigh Muldoon ag cumadh na filíochta agus é ina ghasúr i bPort an Dúnáin. 
D’oibrigh Muldoon mar stiúrthóir don BBC i mBéal Feirste i rith na tréimhse ba mheasa de na Trioblóidí (1973–86), Le linn an ama seo, d'fhoilsigh sé "Why Brownlee Left" (1980) agus "Quoof" (1983). 
Sa bhliain 1990, thosaigh sé ag obair mar léachtóir i Roinn an Bhéarla, Ollscoil Princeton, i Nua-Jersey sna Stáit Aontaithe. D'éirigh sé ina ollamh in 1995. 
Sa bhliain 2007, cheap an iris "New Yorker" Muldoon mar eagarthóir filíochta. 
Tá sé pósta le Jean Hanff Korelitz, úrscéalaí. Tá siad ina gcónaí i gCathair Nua-Eabhrac agus tá beirt chlainne orthu.
Gaeilge.
Tá sé soiléir ón scannán faisnéise faoina shaol, "Paul Muldoon:" "Laoithe is Liricí", go bhfuil Gaeilge líofa aige agus go bhfuil an teanga neadaithe i gcroílár a fhéiniúlacht mar fhile, ina liricí agus sa tsamhlaíocht atá aige.
Deir Muldoon linn le bród gur as Gaeilge a thosaigh sé ag scríobh. Cé gur i mBéarla a bhain sé clú amach mar fhile is ar an nGaeilge atá sé ag iompú arís le tamall agus é ar thóir na hinspioráide.
Saothair.
Saothair eile.
Sa bhliain 2022, roghnaíodh scannán faoi, "Laoithe is Liricí" le bailchríoch a chur le Féile Scannán Éireannach Londan 2022.
Duaiseanna.
Is iomaí onóir atá bronnta airː
Habbo. Cluiche ríomhaire is é Habbo. Is seomra comhrá é - do déagóirí go mór mhór - agus 7 milliún úsáideoirí aige. 
Má mhian leat troscán is féidir leat troscán a cheannach san óstán le airgead. Is é an troscán Habbo €3:00 in Éirinn le SMS. Tá an troscán fíorúil. Tá an Habbo airgeadra "credits".
Tá cluiche ag óstán, tá snámha ann; is féidir leat snámh san óstán agus má mhian leat a bheith a tamadh tá sé daor go leor. Tá den cuid is mó cluichí saor in aisce. Tá siad Pócar, Ficheall, Tic tac &amp; toe, agus battleship. Is féidir leat na cluiche seo a imirt. 
Tá an t-óstán sábháilte do dhaoine óg mar bíonn modhnóirí timpeall rómhinic. 
Tá an Habbo saor in aisce.
Páirc Richmond. Is staid peile í Páirc Richmond ("Richmond Park" as Béarla) in Inse Chór i mBaile Átha Cliath theas. Tógadh agus osclaíodh an staid sa bhliain 1925. Imríonn an club peile St Patrick's Athletic sa staid. Is é 5,500 acmhainn an staid. D'imir Shamrock Rovers sa staid freisin ó 2001 go dtí 2004 agus d'imir Dublin City deich gcluiche ann sa bhliain 2005.
Paul McShane. Is imreoir sacair Éireannach é Pol Dáibhí Mac Seáin (nó i mBéarla "Paul David McShane") (6 Eanáir 1986 a rugadh é i gContae Chill Mhantáin). Imríonn sé faoi láthair le Hull City agus foireann náisiúnta Phoblacht na hÉireann. Is cosantóir é.
Gairmréim.
D'imir Mac Seáin le Greystones F.C. agus St. Joseph's Boys in Éirinn. Thosaigh sé a ghairmréim i Sasana le Manchester United sa bhliain 2004, ach níor imir sé leo riamh. Le 'United' bhuaigh sé Corn FA na nÓg agus chuaigh sé ar iasacht chuig Walsall F.C. agus Brighton &amp; Hove Albion F.C.. Nuair a bhí sé le Brighton, bhuaigh sé an duais 'Imreoir na Bliana'. Sa bhliain 2006 bhog seisean agus Luke Steele go dtí West Bromwich Albion, agus chuaigh Tomasz Kuszczak sa threo eile. Ansin bhog sé go Sunderland A.F.C. sa bhliain 2007. I mí Meán Fómhair 2006, d'imir sé le foireann náisiúnta na hÉireann]] i gcoinne Phoblacht na Seice agus rognaíodh é mar 'Imreoir an Chluiche'. Cheannaigh Sunderland A.F.C. é ó West Brom i 2007, roimh thús an tséasúir 2007-2008.
An Longfort. Is baile suite i gContae an Longfoirt, Éire é An Longfort ("Longford" as Béarla). Príomhbhaile an chontae atá ann. Tá thart ar 13,000 duine sa bhaile, agus aon trian de dhaonra an chontae ina gcónaí ann.
Is é an Longfort an dara baile is mó ar an mbóthar náisiúnta, an N4. Tá an baile tógtha ar bhruacha na Camlinne, ar chraobh-abhainn de chuid na Sionainne í.
Aoife Ní Fhearraigh. Is amhránaí clúiteach í Aoife Ní Fhearraigh as Gaoth Dobhair, Co. Dún na nGall. Tá aithne náisiúnta uirthi, fiú idirnáisiúnta mar gheall ar na leaganacha úra atá aici ar amhráin as Gaeilge.
Cheol Aoife le na leithéidí Paul Brady, Brian Kennedy agus Phil Coulter síos fríd na blianta.
Na Casaidigh. Is banna ceoil traidisiúnta atá sna Casaidigh ó Gaoth Dobhair ó dhúchas, ach tá siad lonnaithe i mBaile Átha Cliath le cúpla bliain anuas. Is deartháireacha iad Na Casaidigh, mar atá; Feargus, Aongus, Seathrún, Odhrán, Fionntán agus Ciarán.
Tá aithne orthu freisin mar The Cassidys.
Aquificae. Is fíleam de bhaictéir ilghnéitheacha é Aquificae agus faightear na baictéir seo beo i dtimpeallachtaí diana.
Fuarathas iad i bhfuaráin the, i linnte sulfair agus i ngraois theirmeacha na mara.
Bíonn baill den ghéineas Aquifex, mar shampla, táirgiúil in uisce te idir 85 go dtí 95 °C.
Seán P. Mac Uilliam. Ba pholaiteoir Éireannach as Contae an Chabháin é Seán Pádraig Mac Uilliam (8 Iúil 1923 – 9 Iúil 2007), a chaith seal ina Thánaiste idir 1990 agus 1993. Bhí sé ina bhall den pháirtí Fianna Fáil, agus ina Theachta Dála ar feadh naoi mbliana déag idir na blianta 1973 agus 1992.
Chlamydiae. Is fíleam baictéireach é Chlamydiae
agus tá na baictéir seo ina phataiginí éigeantaí incheallacha. Bíonn a lán Chlamydiae in ann comhmhaireachtáil i riocht neamh-shiomptómach, taobh istigh d'óstaigh
shainiúila, agus creidtear go fairsing go soláthraíonn na hóstaigh seo taiscumar nádúrtha dóibh.
Fásann gach Chlanydiae trí óstchealla eocarótacha a ionfhabhtú,
Tá siad chomh bheag nó níos lú ná a lán de na víris.a shíolrú
Taobh istigh de na cealla is i bhfoirm incheallach macasamhlaithe a bhíonn siad léiríonn siad iad féin.; taobh amuigh bíonn siad slán i bhfoirm eachtarcheallach ionfhabhtaíoch.
Ní fhásann Chlamydiae ach amháin i dteannta lena hóstaig, agus bíonn na torthaí seo ag éirí as sin sa tsaotharlann: Ní féidir Chlamydiae a shíolrú i meán saothrúcháin baictéar, agus bíonn aonrú Chlamydiae níos rathúlaare nuair a bhíonn siad fós incheallach sna hóstaigh.